open-index/open-wikipedia-markdown huggingface dataset:
Santeri Saarikivi

**Alexander (Santeri) Saarikivi** (vuoteen 1905 **Gröhn**, 18. elokuuta 1877 Sortavalan maalaiskunta – 6. kesäkuuta 1969 Helsinki) oli suomalainen poliitikko, joka toimi SDP:n kansanedustajana vuosina 1908–1911 ja 1917–1918.

## Elämä
### Varhaiset vuodet
Saarikivi syntyi Läskelän kylässä Pielisjärveltä kotoisin olleen Anna Gröhnin (1847—1901) aviottomana lapsena. Kansakoulun jälkeen hän työskenteli 12-vuotiaasta lähtien kotiseudullaan sekatyömiehenä ja myöhemmin puuseppänä suoritettuaan Eero Mäkisen käsityö- ja puuseppäkurssit. Vuosina 1898–1904 Saarikivi työskenteli puuseppänä Helsingissä ja Kuopiossa, kunnes sai työnjohtajan paikan Sortavalan maalaiskunnan Myllykylässä toimineesta Mäkisen puusepäntehtaasta. Helsingissä Saarikivi opiskeli myös Suomen taideakatemian iltakursseilla. 

Saarikivi lähti työväenliikkeeseen vuonna 1898 liittymällä Helsingin Työväenyhdistyksen puuseppien ammattiosastoon. Vuonna 1903 hän osallistui Forssan puoluekokoukseen Kuopion työväenyhdistyksen edustajana. Toukokuussa 1907 Saarikivi jätti työnsä puusepäntehtaassa ja siirtyi sosialidemokraattisen puolueen palvelukseen. Hän toimi puhujana Sortavalassa 1907–1909 sekä piirisihteerinä Joensuussa, Kotkassa ja Kuopiossa 1909–1918. Saarikivi valittiin kansanedustajaksi vuosina 1908 ja 1910 Viipurin läänin itäisestä vaalipiiristä. 

### Sisällissota
Saarikivi nousi jälleen eduskuntaan Kuopion läänin läntisestä vaalipiiristä vuoden 1916 eduskuntavaaleissa. Saarikivi vastusti aseellista kapinaa ja sisällissodan sytyttyä hän kieltäytyi kansanvaltuuskunnan tarjoamista tehtävistä, mutta ryhtyi lopulta helmikuun lopussa neuvomaan punaisia kirjanpidossa. Keskushallinnon ohella Saarikivi kiersi opastamassa lääninhallituksissa sekä punakaartien esikunnissa. Saarikivi valittiin myös SDP:n puolueneuvoston jäseneksi ja Työväen pääneuvoston varajäseneksi, mutta hän ei osallistunut sen toimintaan. Punaisten antauduttua Saarikivi vangittiin Helsingissä 10. toukokuuta 1918. Lokakuussa 1918 hän sai kahdeksan vuoden kuritushuonetuomion valtiopetoksesta. 

### Sodan jälkeen
Saarikivi suoritti rangaistuksensa Tammisaaren pakkotyölaitoksessa, josta hän vapautui armahduslakien nojalla marraskuussa 1919. Vapauduttuaan Saarikivi työskenteli SDP:n piirisihteerinä Kuopiossa 1920–1921, Uudenmaan sosialidemokraattisen piirijärjestön luennoitsijana 1922, Keuruun kunnankirjurina 1923–1924, sosialidemokraattisen raittiusliiton luennoitsijana 1925–1926 ja Ruoveden kunnankirjurina 1927–1944. Välirauhan aikana hän oli myös Suomen huollon komitean toimistonhoitajana Tampereella. Saarikivi oli Ruoveden kunnanvaltuuston jäsen ja toimi presidentin valitsijamiehenä vuosina 1925, 1931, 1937, 1940 ja 1943. 

Saarikivi kuoli Helsingissä 91-vuotiaana kesäkuussa 1969. Hänet on haudattu perhehautaan Honkanummen hautausmaalle. 

## Perhe
Saarikiven puoliso oli kansanedustaja Lyydi Saarikivi (o.s. Pennanen), jonka kanssa hän avioitui vuonna 1903. Elokuvaohjaaja Orvo Saarikivi, insinööri/viulisti Paavo Saarikivi ja taidehistorioitsija Sakari Saarikivi olivat heidän poikiaan.

## Lähteet

## Aiheesta muualla
O. V. Turunen

**Otto Vilhelm Turunen** (30. marraskuuta 1875 Heinävesi – 9. syyskuuta 1954 Mikkelin mlk) oli suomalainen poliitikko, joka toimi SDP:n kansanedustajana vuosina 1909–1917.

## Elämä
Turusen vanhemmat olivat tilallinen Paavo Turunen ja Anna Loviisa Koikkalainen. Kaksi vuotta kansakoulua käynyt Turunen oli yhdeksänvuotiaasta lähtien maa- ja metsätöissä sekä myöhemmin kauppa-apulaisena Hiitolassa. Turunen suoritti asepalveluksensa Mikkelin 6. tarkk'ampujapataljoonassa, josta hän kotiutui aliupseerina vuonna 1900. Sotaväen jälkeen Turunen työskenteli Valtionrautateiden konepajalla Viipurissa 1900–1902, vaihdemiehenä Raivolassa 1903–1914 sekä jarrumiehenä ja konduktöörinä Pieksämäellä 1914–1918.

Turunen oli Raivolan työväenyhdistyksen puheenjohtaja 1903-1914. Hän oli perustamassa Suomen Rautatieläisten Liittoa ja toimi sen ensimmäisenä liittosihteerinä. Vuonna 1909 Turunen valittiin kansanedustajaksi. Hän istui eduskunnassa yhtäjaksoisesti kevääseen 1917 saakka. Vuonna 1911 hän oli mukana Uudenkirkon ja Kivennavan alueliitosta Pietarin kuvernementtiin vastustaneessa toimikunnassa. Lisäksi Turunen oli muun muassa Raivolan ja Pieksamäen osuusliikkeiden perustajajäseniä.

Sisällissodan jälkeen Turunen oli jonkin aikaa vangittuna ja toimintansa vuoksi hänet erotettiin rautateiltä. Vapauduttuaan Turunen työskenteli SDP:n Viipurin läänin itäisen vaalipiirin piirisihteerinä ja Sortavalan Työväentalo Oy:n toimitusjohtajana 1919–1920,  Sortavalassa ilmestyneen *[[Kansan Voima]]n* taloudenhoitajana 1919–1921, Viipurin maalaiskunnan taksoitussihteerinä 1921–1933 ja lastenvalvojana 1926–1944 sekä Viipurin Ympäristön Sähkö Oy:n toimitusjohtajana 1928–1944. Vuodesta 1921 lähtien Turunen viljeli myös omaa maatilaansa Viipurin maalaiskunnan Karisalmessa. Hän alkoi harjoittaa myös asianajotoimintaa 1920-luvulta alkaen. Sotavuosien jälkeen Turunen joutui evakkoon Mikkelin maalaiskuntaan, jossa hänellä oli oma palstatila.

## Perhe
O. V. Turusen puoliso oli Matilda Marianna Kuusisto, jonka kanssa hän avioitui vuonna 1907.

## Lähteet
Taneli Typpö

**Taneli Typpö** (2. maaliskuuta 1878 Virolahti – 17. maaliskuuta 1960 Lohjan mlk) oli suomalainen poliitikko, joka toimi SDP:n kansanedustajana vuosina 1909–1918 ja 1922–1929.

## Elämä
Virolahden Yläpihlajassa syntyneen Taneli Typön vanhemmat olivat maanviljelijä Tahvo Typpö (1854-1886) ja Juliana Henrikintytär (1848-1922). Kansakoulun ja kansanopiston käynyt Typpö viljeli kotitilaansa vuoteen 1914, jolloin hän osti Vahvialan Kintereessä sijainneen maatilan. Suurlakon jälkeen Typpö liittyi Yläpihlajan työväenyhdistykseen, jonka puheenjohtajana hän toimi kahdesti. Typpö viakutti Virolahden kunnalliselämässä eri lautakuntien jäsenenä sekä Virolahden Osuuskaupan hallituksessa. Typpö valittiin kansanedustajaksi vuonna 1909, ja hän istui eduskunnassa yhtäjaksoisesti sisällissotaan saakka. Vahvialaan muutettuaan Typpö liittyi Nurmin työväenyhdistykseen sekä keväällä 1917 perustettuun Kintereen työväenyhdistykseen.

Sisällissotaa edeltäneiden levottumuuksien aikana Tyypö kannatti parlamentaarista linjaa ja puhui aseellista toimintaa vastaan. Sodan käynnistyttyä hän ei osallistunut punaisten toimintaan, vaan pysytteli kotonaan Vahvialassa. Typön tila joutui punakaartin elintarviketakavarikoiden kohteeksi ja sodan loppuvaiheessa hän piileskeli perheineen muutaman vuorokauden metsässä punaisten pakko-ottoja paossa. Toukokuun puolivälissä Typpö matkusti Helsinkiin osallistuakseen eduskunnan istuntoon, mutta joutui pidätetyksi. Typpö siirrettiin muiden vangittujen kansanedustajien tavoin Sörnäisten kuritushuoneeseen. Lokakuussa 1918 hän sai kahden vuoden kuritushuonerangaistuksen valtiopetoksen valmistelusta, joka muutettiin viiden vuoden ehdolliseksi rangaistukseksi. Syyksi katsottiin sosialidemokraattien syksyllä 1917 julkaisemat *[[Sorron yöstä nouskaa!]]* -vaalijulistus sekä *[[Me vaadimme]]* -julistus, vaikka Typpö oli vastustanut jälkimmäistä.

Typpö valittin jälleen kansanedustajakis vuonna 1922. Hän oli myös presidentin valitsijamies vuonna 1925 sekä Vahvialan kunnanvaltuuston ja kunnanhallituksen jäsen Jatkosodan jälkeen Typpö päätyi evakkona Lohjan maalaiskunnan Muijalaan, jossa hän viljeli maatilaansa kuolemaansa saakka..

## Perhe
Taneli Typön puoliso oli Helena Seppälä (1879-1951), jonka kanssa hän avioitui 1902. Heillä oli viisi lasta.

## Lähteet
Heikki Törmä

**Heikki Törmä** (27. lokakuuta 1875 Haapavesi − 22. heinäkuuta 1945 Oulu) oli suomalainen poliitikko, joka toimi SDP:n kansanedustajana vuosina 1909−1917 ja 1919−1922.

## Elämä
Heikki Törmä syntyi Haapaveden Anaalin kylässä tilallinen Efraim Törmän perheeseen, joka talon menetettyään joutui mieron tielle. Hän teki maatöitä ja oli myöhemmin opissa ansiokkaan suutarin Jaakko Brusilan verstaalla. Vuonna 1896 Törmä muutti Ouluun, jossa hän työskenteli aluksi pienemmissä suutarinverstaissa. Myöhemmin Törma sai paikan M. E. Flydströmin liikkeestä edeten mestariksi saakka. Hän piti välillä myös vuoden ajan omaa verstasta Raahessa. 

Ouluun muutettuaan Törmä liittyi paikalliseen työväenyhdistykseen ja oli 1902 perustamassa Oulun Osuuskauppaa. Hän osallistui Oulun työväenyhdistyksen edustajana muun muassa SDP:n vuosien 1905 ja 1906 puoluekokouksiin. Oulun puoluekokouksessa menettelytapakysymyksestä keskusteltaessa Törmä kannatti parlamentaarista linjaa ja katsoi parhaaksi seurata kansainvälisen sosialidemokratian suuntaviivoja. Vuosina 1907-1909 hän työskenteli *[[Kansan Tahto|Kansan Tahdon]]* taloudenhoitajana. Törmä valittiin eduskuntaan 1909 ja hän oli kansanedustajana yhtäjaksoisesti kevääseen 1917 saakka. Vuonna 1912 Törmä siirtyi kansanedustajan tehtäviensä ohella Oulun Osuuskaupan palvelukseen. Hän aloitti jalkinekorjaamossa ja oli myöhemmin jalkineosaston hoitajana vuoteen 1940. Sisällissodan jälkeen Törmä oli vielä kansanedustajana 1919-1922.

## Perhe
Heikki Törmän puoliso oli Elin Elisabet Korkala, jonka kanssa hän avioitui 1901.

## Lähteet
Lyydia Saarikivi

**Lydia (Lyydia, Lyydi) Regina Saarikivi** (o.s. **Pennanen**, 3. toukokuuta 1880 Pielavesi – 17. marraskuuta 1959 Helsinki) oli suomalainen poliitikko, joka toimi SDP:n kansanedustajana vuosina 1919–1922.

## Elämä
Saarikiven vanhemmat olivat Aapeli Jääskeläinen (1852–1936) ja Anna Maria Pennanen (1859–1929). Saarikivi työskenteli yhdeksänvuotiaasta lähtien piikana ja kotiapulaisena Iisalmessa. Vuosina 1900–1903 hän työskenteli ompelijana Järvenpäässä ja Helsingissä, kunnes avioitui puuseppä Santeri Saarikiven kanssa. Santeri Saarikivi toimi puoluevirkailijana eri puolilla maata, minkä vuoksi perhe asui usealla eri paikkakunnalla muun muassa Sortavalassa, Joensuussa, Kotkassa ja Kuopiossa. Saarikivi vaikutti muun muassa sosialidemokraattisessa naisliitossa ja Suomen Työväen Raittiusliitossa kuuluen molempien liittotoimikuntaan. Hänet valittiin kansanedustajaksi vuonna 1919. 

Vuonna 1927 Saarikivet asettuivat Ruovedelle, jossa hän työskenteli Ruoveden keuhkotautiparantolan taloudenhoitajana ja vaikutti aktiivisesti kunnalliselämässä. Saarikivi toimi myös Ruoveden Työväen Näyttämön johtajana ja oli Ruoveden kunnanvaltuuston jäsen. Saarikivi vietti eläkepäivänsä Helsingissä ja kuoli marraskuussa 1959. Hänet on haudattu perhehautaan Honkanummen hautausmaalle Vantaaseen.

## Perhe
Lyydi Saarikivi oli naimisissa kansanedustaja Santeri Saarikiven kanssa. Heidän poikiaan ovat taidehistorioitsija Sakari Saarikivi ja elokuvaohjaaja Orvo Saarikivi.

## Lähteet
Lempi Tuomi

**Lempi Maria Tuomi** (o.s. **Kuusela**, 27. elokuuta 1882 Virrat – 24. maaliskuuta 1958 Jyväskylä) oli suomalainen poliitikko, joka toimi SSTP:n kansanedustajana 1922–1923. Vuosina 1923–1924 hän oli vankilassa poliittisen toimintansa vuoksi.

## Elämä
Tuomen vanhemmat olivat Pihlajavedeltä kotoisin ollut suutari Kalle Kuusela (1858−1940) ja Maria Vilhelmiina Widgren (1856−1909). Kansakoulun ja käsityökurssin käytyään hän työskenteli ompelijana. Tuomi lähti työväenliikkeeseen vuonna 1906, jolloin hän oli perustamassa puolisonsa Onni Tuomen johtamaa Uurasen työväenyhdistystä. Vuonna 1908 pariskunta muutti Jyväskylään, jossa Tuomi oli mukana Jyväskylän työväenyhdistyksen toiminnassa ja kuului muun muassa SDP:n piiritoimikuntaan.

Sisällissodan jälkeen Tuomi oli Jyväskylän sosialidemokraattisen naisyhdistyksen puheenjohtaja vuosina 1919−1920. Vuonna 1922 hänet valittiin kansanedustajaksi kommunistisen SSTP:n listoilta. Tuomen kansanedustajantoimi lakkautettiin lokakuussa 1923, kun puolueen eduskuntaryhmä oli vangittu hieman aikaisemmin suuren kommunistijutun yhteydessä. Kesäkuussa 1924 hän sai vuoden kuritushuonetuomion valtiopetoksen valmistelusta. Vapauduttuaan Tuomi jätti päivänpolitiikan, mutta oli edelleen mukana muun muassa sosialidemokraattisen työläisnaisliiton toiminnassa.

## Perhe
Lempi Tuomen puoliso oli kansanedustaja Onni Tuomi, jonka kanssa hän avioitui vuonna 1905. Pariskunnalla oli seitsemän lasta, joista Lempi Tuomi joutui sisällissodan jälkeen huolehtimaan yksinään puolison paettua Neuvosto-Venäjälle. Heidän pojanpoikansa oli kommodori Osmo Tuomi.

## Lähteet
Surenjav Suhbataar

**Surenjav Suhbataar** (s. 20. toukokuuta 1951) on entinen mongolialainen vapaapainija. Hän voitti pronssia Méxicon olympialaisissa 1968 52 kilon sarjasta.
Lunawood

**Oy Lunawood Ltd** on suomalainen lämpöpuutuotteita valmistava yritys. Se työllistää noin 140 henkeä Iisalmen ja Kaskisten tuotantolaitoksilla, Lahden pääkonttorissa sekä vientimarkkinoilla. Yrityksen vuotuinen&nbsp;tuotantokapasiteetti on 160&nbsp;000&nbsp;m3, josta suurin osa menee vientiin. Lämpöpuutuotteet valmistetaan puuraaka-aineesta, joka on peräisin PEFC-sertifioidusta suomalaisesta metsästä. 

## Historia
Lunawood Oy Ltd on veljesten Aulis ja Olavi Kärkkäisen 1986 perustama yritys. Lunawood aloitti pienenä perheyrityksenä vain yhdeksän työntekijän voimin lämpöpuun tuotannon vuonna 2001. Veljekset Aulis ja Olavi Kärkkäinen viimeistelivät pitkän yrittäjäuransa luomalla Lunawood-brändin ennen jäämistään eläkkeelle 2010. Tuolloin Lunawoodin pääomistajaksi vaihtui Capman Oyj:n hallinnoimat rahastot. Pääomistajan lisäksi Lunawoodilla oli tuolloin useita pienosakkaita. Vuoden 2019 lopussa Accent Equity 2017 L.P sijoitusrahasto osti Lunawoodin tukeakseen sen kansainvälistä kasvua. 

## Nykyhetki
Lunawood on kasvanut viime vuosina nopeaan tahtiin. Yrityksen tuotteita viedään noin kuuteenkymmeneen maahan. Vuonna 2007 Lunawood oli Kauppalehti Option Kasvuyritysten Top 100 -listan ensimmäisellä sijalla. Vuonna 2019 Lunawood valittiin Kasvu Open kilpailun voittajaksi. Vuonna 2020 Kauppalehti myönsi Lunawoodille Kestomenestyjä 2016-2020 -sertifikaatin. 

Pääomasijoittaja Accent Equity 2017 L.P. sijoitusrahasto teki 29.12.2019 sopimuksen Lunaholder Oy:n osakkeiden ostamisesta CapManilta ja muilta vähemmistöosakkailta. Yrityksen johdon avainhenkilöt jatkavat edelleen vähemmistöosakkaina.

Yrityksen johto ja myynti sijaitsevat Lahdessa. Tehtaat sijaitsevat Iisalmessa, Kaskisissa ja Hammaslahdessa lähellä Joensuuta.

## Lämpöpuu
Puun lämpömodifiointi parantaa puun ominaisuuksia laajentaen näin sen käyttömahdollisuuksia. Lämpökäsittelyn ansioista puun sään- ja lahonkestävyys sekä mitta- ja muotopysyvyys paranevat olennaisesti. Käyttökohteita ovat mm. terassit, ulkoverhoukset ja sisustus.  

## Lämpöpuukomposiitti TWPC

Lunawood lämpöpuukomposiitin tiheys on noin kolminkertainen verrattuna suomalaisen männyn tiheyteen ja tästä määrästä 2/3 on lämpöpuukuitua ja 1/5 CIRCO®-polypropeenikierrätysmuovia. Korkea puukuitupitoisuus ja lämpöpuun luontainen elämättömyys tekevät lämpöpuukomposiitista mitta- ja muotopysyvän vuosikymmeniksi eteenpäin.

Lämpöpuukuitu saadaan yhtiön lämpöpuutuotantoprosessin sivutuotteena. Luna TWPC on myrkytön ja PVC-vapaa tuote, joka on valmistettu 85% uusioraaka-aineesta. Rakennusjätteen ylijäämän voi polttaa puun tavoin tai hävittää energiajätteen mukana.

## Lähteet

*KOMO-sertifikaatti
*Thermo Wood -tuoteluokitus 
*Lämpöpuuyhdistys ry
*[Iisalmen Sanomien artikkeli](http://www.iisalmensanomat.fi/uutiset/yla-savo/l%C3%A4mp%C3%B6puufirman-vauhdikas-kasvu-jatkuu(152422).ece)
* Kauppalehti Optio 21/2007

### Viitteet

## Aiheesta muualla
*Oy Lunawood Ltd
*Lämpöpuuyhdistys ry
*Lunawood Oy:n YouTube-kanava
Scott Reiniger

**Scott Hale Reiniger**, **Ghorin prinssi** (s. 5. syyskuuta 1948) on yhdysvaltalainen näyttelijä.

Reiniger syntyi White Plainsissa, New Yorkin osavaltiossa ja valmistui Rollinsin teatterikoulusta. Hänen tunnetuin roolinsa lienee vuonna 1978 ilmestyneessä elokuvassa *[[Dawn of the Dead]]*.

Vuonna 2004 paljastui, että Reiniger on Afganistanissa sijaitsevan Ghorin provinssin prinssi. Reinigerin esi-isä, Josiah Harlan, oli ensimmäinen Afganistaniin matkannut amerikkalainen, ja sai kunnia-arvon joka kulkeutui hänen perillisiään myöten aina Reinigeriin asti. 

## Katso myös

*Dawn of the Dead

## Aiheesta muualla
*Scott Reinigerin profiili IMDB.comin sivustoilla

## Lähteet
David Emge

**David Emge** (9. syyskuuta 1946 – 20. tammikuuta 2024) oli yhdysvaltalainen näyttelijä.

Emge syntyi ja kasvoi Indianan Evansvillessä. Hän suoritti näyttämötaiteen kandidaatintutkinnon Evansvillen yliopistossa. Emge työskenteli kokkina New Yorkissa, kunnes tapasi ohjaaja George Romeron joka antoi hänelle roolin vuoden 1978 menestyselokuvassaan *[[Dawn of the Dead]]*.

## Lähteet

## Aiheesta muualla
*David Emgen profiili IMDB.comin sivustolla
Portagen piirikunta (Ohio)

**Portagen piirikunta** on piirikunta Ohiossa, Yhdysvalloissa. Sen väkiluku oli 152&nbsp;061 vuonna 2000, ja hallinnollinen keskus on Ravenna. Väkiluvultaan suurin kaupunki on Kent.

## Maantiede
Portagen naapuripiirikuntia ovat Geauga pohjoisessa, Trumbull idässä, Mahoning kaakossa, Stark etelässä, Summit lännessä ja luoteiskulmassa Cuyahoga.

## Väestö
Piirikunnassa asui vuoden 2010 väestönlaskennassa 161&nbsp;419 ihmistä. Etniset ryhmät jakautuvat valkoisiin (92,3 %), mustiin (4,1 %), alkuperäisamerikkalaisiin (0,2 %) ja aasialaisiin (1,4 %).

14,3 % eli köyhyysrajan alapuolella.

## Lähteet
Ken Foree

**Kentotis Alvin Foree** (s. 29. helmikuuta 1948) on yhdysvaltalainen näyttelijä.

Indianapolisista lähtöisin oleva Foree aloitti näyttelemisen 1970-luvun puolivälissä, ja hänen ehkä tunnetuin roolinsa oli George A. Romeron elokuvassa *[[Dawn of the Dead]]* (1978).

Hän esiintyi myös Rob Zombien ohjaaman Halloween -elokuvan uusintaversiossa vuonna 2007.

## Aiheesta muualla
*Ken Foreen viralliset kotisivut 
*Ken Foreen profiili IMDB.comin sivuilla
Godzilla (vuoden 1998 elokuva)

**Godzilla** on Roland Emmerichin ohjaama yhdysvaltalainen kauhu- ja toimintaelokuva vuodelta 1998. Elokuva perustuu japanilaiseen Godzilla-hirviöelokuvien sarjaan. Elokuvassa ei kuitenkaan esiinny alkuperäinen Godzilla vaan Zilla. *Godzillan* pääosissa näyttelevät Matthew Broderick, Jean Reno, Maria Pitillo ja Hank Azaria.

## Juoni
Godzilla syntyy ydinkokeiden seurauksena Tyynellämerellä. Se rantautuu Panamaan ja jatkaa sieltä New Yorkiin. Biologi Niko Tatopoulos kutsutaan tutkimaan outoja tapahtumia Panamassa, ja sillä välin Godzilla tuhoaa New Yorkia. Lopulta se kuitenkin onnistutaan tuhoamaan padolla.

Tatopoulos saa selville Godzillan olleen raskaana, vaikka se olikin uros – Godzilla kykenee lisääntymään suvuttomasti. Madison Square Gardenista löytyy yli Godzillan 200 munaa. Poikaset syövät neljä ihmistä, ennen kuin Madison Square Garden viimein tuhotaan. Kuolleeksi luultu täysikasvuinen Godzilla saapuu paikalle ja raivostuu nähdessään poikasensa kuolleena. Lopulta se saadaan kuitenkin tuhottua ohjuksilla Brooklynin sillalla. Viimeisissä kuvissa näytetään, kuinka yksi Godzillan munista on säilynyt, ja siitä kuoriutuu poikanen.

## Rooleissa

## Sovitukset
Elokuvaa seurasi piirretty televisiosarja ** 1998–2000.

## Soundtrack
Musiikin sävelsi David Arnold ja soundtrackillä kuullaan myös Rage Against the Machinen "No Shelter".

## Vastaanotto
*Tv-maailma*-lehdessä 2024 Arto Pajukallio antoi elokuvalle tarkemmin perustelematta kaksi tähteä viidestä.

## Lähteet
Teemu Tolonen

**Teemu Tolonen** (31. heinäkuuta 1979) on suomalainen lentopalloilija. Hän on kaksinkertainen suomenmestari beach volleyssa kausilta 2002 sekä 2005.  Lentopalloa hän on pelannut SM-liigassa Hurrikaanin lisäksi Korson Vedossa, sekä Valkeakosken Isku-Veikoissa.

Hänen paras sijoitus FIVB Satelliten maailmankiertueella on viides sija kesältä 2005. 

## Henkilötiedot

* Nimi - Teemu Tolonen
* Syntymäaika - 31.07.1979
* Pituus - 192cm
* Paino - 82kg
* Ulottuvuus - 345cm

## Saavutukset
### Beach volley

* Suomenmestaruus 2002, 2005
* SM-hopea 2004
* Useita SM-kiertueen osakilpailuvoittoja

## Lähteet
Gaylen Ross

**Gaylen Ross** (s. 15. elokuuta 1950) on yhdysvaltalainen näyttelijä ja elokuvaohjaaja. Hänet muistettaneen parhaiten George A. Romeron menestyselokuvasta *[[Dawn of the Dead]]*, jossa hän esitti naispääosaa. Nykyään Ross luotsaa omalla nimellään kulkevaa tuotantoyhtiötä Gaylen Ross Films.

## Aiheesta muualla
*Gaylen Ross Films 
*Gaylen Rossin profiili IMDB.comin sivustolla
Mies joka tapasi Dingon

**Mies joka tapasi Dingon** on Juha ”Watt” Vainion sanoittama, säveltämä ja esittämä kappale, joka on vuonna 1985 julkaistulla *[[Elämää ja erotiikkaa]]* -albumilla. Kappale julkaistiin samana vuonna myös singlenä, ja sen B-puolella on ”Ramsö-Rabbe”. Kappaleen on sovittanut ja tuottanut Jaakko Salo.

Kappale kuvaa aikansa Dingo-yhtyeen aikaan saamaa buumia. Musiikillisesti kappaleessa viitataan yhtyeeseen intron jälkeen, kun ennen laulun alkamista on Dingo-tyylinen yhden tahdin mittainen rumpukomppiosuus.

## Laulun tarina ja sen tausta

”Mies joka tapasi Dingon” perustuu idealtaan tositapahtumiin. Vainio tapasi Dingo-yhtyeen laulajan Pertti Neumannin eräässä televisio-ohjelmassa ja neuvoi häntä riimittämisessä. Ohjelman tultua tv:stä ulos nuoret tytöt kysyivät Vainiolta kadulla, oliko hän se, joka tapasi Dingon. Lisäksi he pyysivät nimikirjoitusta. 

Laulu ei kerro varsinaisesti noista tapahtumista, vaan laulussa henkilö tapaa Dingon bensa-automaatin luona ja tulee sen takia kuuluisaksi. Kappale onkin humoristinen kuvaus tavallisen ihmisen ansiottomasta arvostuksen noususta. Kappaleen keskeinen teema onkin yksityisyyden menetys. Vainio on aiemmissakin kappaleissaan käsitellyt mediajulkisuutta, mutta niissä on tavallisesti ivailtu julkisuuteen pyrkiviä. ”Mies joka tapasi Dingon” sen sijaan kertoo maineeseen tahtomattaan joutuneesta henkilöstä.

## Äänitys
Kappale äänitettiin Topsonic-studiolla Helsingissä vuonna 1985. Äänittäjinä toimivat Ronnie Krack ja Timo Toikka. Kappaleen tuotti ja sovitti Jaakko Salo, joka toimi myös kapellimestarina.

Äänitteellä on mukana seuraavat muusikot:
* Juha ”Watt” Vainio – laulu
* Jaakko Salo – kapellimestari, sähköpiano
* Heikki Laurila – kitara
* Martti Metsäketo – basso, taustalaulu
* Tapani ”Nappi” Ikonen – rummut

## Julkaisu
”Mies joka tapasi Dingon” julkaistiin 1985 Vainion studioalbumilla *[[Elämää ja erotiikkaa]]* ja singlenä, jonka B-puolella oli ”Ramsö-Rabbe”. Myöhemmin kappale on julkaistu joillakin hänen kokoelma-albumillaan, kuten kokoelmilla *[[Viiskymppisen viisu|20 suosikkia – Viiskymppisen viisu]]*, *[[Legendan laulut – Kaikki levytykset 1963–1990]]* ja *[[Legendan laulut – 48 mestariteosta]]*. Vainio esitti kappaleen muun muassa Ville-Veikko Salmisen juontamassa televisio-ohjelmassa Perjantaipörssi vuonna 1985.

Kappale sai ristiriitaisen vastaanoton. Esimerkiksi Peter von Bagh ja Ilpo Hakasalo ylistivät kappaletta, mutta Jussi Raittisen mielestä kappale oli albumin huonoimpia kappaleita.

## Lähteet
*

### Viitteet

## Aiheesta muualla
* YLE/Elävä arkisto: Lavalla Juha Vainio – Mies joka tapasi Dingon (1985)
*
Matteo Tagliariol

**Matteo Tagliariol** (s. 7. tammikuuta 1983 Treviso) on italialainen kalpamiekkailija. 

Tagliariol voitti kaikkien yllätykseksi olympiakultaa henkilökohtaisesta kilpailusta Pekingissä 2008. Loppuottelussa hän kaatoi ranskalaisen Fabrice Jeannetin pistein 15–9. Lisäksi Tagliariol otti pronssia kalvan joukkuekilpailusta, jossa Italian joukkueeseen kuuluivat hänen lisäkseen Diego Confalonieri ja Alfredo Rota.

## Lähteet
Frankensteinin kosto

**Frankensteinin kosto** (engl. *The Revenge of Frankenstein*) on Terence Fisherin ohjaama brittiläinen kauhuelokuva vuodelta 1958. Sen tuotti Hammer Film Productions ja pääosaa näytteli Peter Cushing.

## Rooleissa

## Lähteet

## Aiheesta muualla
*
Robert Roth

**Robert Roth** (5. heinäkuuta 1898 – 17. marraskuuta 1959) oli sveitsiläinen vapaapainija. Hän voitti raskaan sarjan (yli 82,5 kg) olympiakultaa 1920 Antverpenistä. Hän voitti myös maansa mestaruuden sveitsiläisessä painissa.

## Lähteet
*Robert Roth FILA:n tietokannassa
*
*http://www.esv.ch/documents/Schwingerkoenige_seit_Gruendung_ESV.pdf
Levengood Suomesta

**Levengood Suomesta** oli Yle TV1 -kanavalla esitetty keskusteluohjelma. Sitä juonsi Suomessa lapsuutensa ja nuoruutensa viettänyt, mutta Ruotsissa tunnetuksi tullut Mark Levengood.

Ensimmäisen tuotantokauden (8. kesäkuuta – 10. elokuuta 2008) kymmenen jakson vieraat olivat kirjailija Eeva Kilpi, koreografi Jorma Uotinen, viulisti Linda Lampenius, juontaja-kirjailija Heikki Hietamies, entinen toimitusjohtaja Kirsti Paakkanen, laulaja Danny, teatterineuvos Kyllikki Forssell, muotoilija Stefan Lindfors, laulaja Katri Helena ja teatteriohjaaja Jouko Turkka.

Toisen tuotantokauden (14. kesäkuuta – 16. elokuuta 2009) jaksoissa esiintyivät eläkkeellä oleva kenraali Gustav Hägglund, juontaja Riitta Väisänen, professori Matti Klinge, leikittäjä-kirjailija "Arja-täti", tanssinopettaja Åke Blomqvist, taiteilija Miina Äkkijyrkkä, hiihtäjä-poliitikko Juha Mieto, laulaja Marion Rung, kulttuurivaikuttaja M. A. Numminen ja entinen poliitikko Riitta Uosukainen.

## Aiheesta muualla
Levengood Suomesta Ylen sivuilla
Koripallo kesäolympialaisissa 2004

Koripallo oli vuoden 2004 kesäolympialaisten ohjelmassa 16. kerran olympialaisten historiassa. Sekä miehissä että naisissa oli mukana 12 joukkuetta. Kreikka pääsi mukaan isäntäjoukkueena, Serbia ja Montenegro miehissä sekä Yhdysvallat naisten turnauksessa ansaitsivat paikkansa olympiaturnauksessa hallitsevina maailmanmestareina. Loput kymmenen paikkaa ratkaistiin viiden karsintaturnauksen kautta. 

Miesten turnauksessa koettiin yllätys, kun Yhdysvallat hävisi välieräottelunsa loppujen lopuksi koko turnauksen voittaneelle Argentiinalle, eikä näin kyennyt uusimaan vuoden 2000 voittoaan. Argentiinalle olympiavoitto oli maan ensimmäinen olympialaisten historiassa.

## Otteluareenat




## Mitalit

## Osallistujat
### Miehet

**A-lohko**
* 
* 
* 
* 
* 
* 

**B-lohko**
* 
* 
* 
* 
* 
* 

### Naiset

**A-lohko**
* 
* 
* 
* 
* 
* 

**B-lohko**
* 
* 
* 
* 
* 
* 

## Aiheesta muualla

* Miesten turnauksen tulokset 
* Naisten turnauksen tulokset
Russell Vis

**John Russell Vis** (22. heinäkuuta 1900 – 1. huhtikuuta 1990) oli yhdysvaltalainen vapaapainija. 

Vis voitti olympiakultaa 1924 Pariisissa 66 kilogramman painoluokassa. Vuonna 1921 hän voitti Amerikan amatööriurheiluliiton mestaruuden koukkupainissa 125 paunan sarjassa ja vuosina 1922–1924 vapaapainissa (147,5- ja 147-paunaisissa). 

## Lähteet
* Russell Vis FILA:n tietokannassa
* http://image.aausports.org/sports/wrestling/results/past_results/freestyle.pdf
Karin Storbacka

**Karin Anette Storbacka** (s. 27. huhtikuuta 1987 Pedersöre) on suomalainen yleisurheilija, joka keskittyi huippuvuosinaan 400, 800, 1&nbsp;500 ja 3&nbsp;000&nbsp;metrin juoksuihin. Hän edustaa IK Falkenia, ja hänen valmentajanaan oli vuosina 2014-2017 Tom Andtbacka. Sitä ennen Storbackaa valmensi hänen isänsä Guy Storbacka.

Storbacka selviytyi Torinon sisäratojen EM-kilpailuissa 2009 välieriin 800 metrin juoksussa. Saman vuoden Kaunasin alle 23-vuotiaiden EM-kilpailuissa hän karsiutui saman matkan alkuerissä. Hän on edustanut Suomea aikuisten maaotteluissa vuosina 2008-2017. Hän voitti 800 metrin maaottelujuoksun Göteborgissa 2009 ja Helsingissä 2011, 1&nbsp;500 metriä Helsingissä 2011 ja Göteborgissa 2012 sekä hallimaaottelussa 800 metriä Steinkjerissä 2012.

Storbacka lopetti huipputason urheilu-uransa vuonna 2017.

## Henkilökohtaiset ennätykset
Lähde: Tilastopaja
*200 metriä: 25,09 (2009)
*400 metriä: 53,87 (2009)
*800 metriä: 2.02,99 (2009)
*1 500 metriä: 4.13,66 (2011)
*3 000 metriä: 9.13,40 (2017)

## Saavutukset
### SM-mitalit aikuisten sarjassa
Lähde: Tilastopaja

*Kultaa

**400 metriä, 2008 (54,55)
**400 metriä, 2009 (53,87)
**800 metriä, 2009 (2,05,11)
**800 metriä, 2011 (2.03,97)
**800 metriä, 2012 (2.06,09)
**800 metriä, 2014 (2.07,00)
**800 metriä, 2015 (2.07,27)
**1 500 metriä, 2011 (4.19,35)
**4 × 400 metriä, 2009 (3,50,44)
**4 × 800 metriä, 2014 (8.47,44)
**4 × 800 metriä, 2015 (8.47,73)
**4 × 800 metriä, 2016 (8.51,77)

*Hopeaa

**4 × 400 metriä, 2007 (3.49,80)
**4 × 400 metriä, 2011 (3.46,76)
**4 × 400 metriä, 2015 (3.47,42)

*Pronssia

**1 500 metriä, 2016 (4.33,53)
**1 500 metriä, 2017 (4.23,42)
**5 000 metriä, 2017 (16.44,28)

**Puolimaraton, 2018 (1.20.10)

**4 × 100 metriä, 2009 (48,71)
**4 × 400 metriä, 2008 (3.50,93)
**4 × 400 metriä, 2010 (3.49,65)
**4 × 400 metriä, 2014 (3.50,00)
**4 × 800 metriä, 2011 (9,03,17)
**4 × 800 metriä, 2012 (9,14,05)
**4 × 800 metriä, 2019 (9,13,64)

### Sisäratojen SM-mitalit aikuisten sarjassa
Lähde: Tilastopaja
*Kultaa
**400 metriä: 2009 (54,83)
**800 metriä: 2009 (2.04,56), 2014 (2.16,36), 2015 (2.09,85)
**1 500 metriä: 2011 (4.29,63), 2012 (4.19,75), 2015 (4.30,21), 2017 (4.23,69)
**3 000 metriä: 2017 (9.32,42)
*Hopeaa
**400 metriä: 2008 (56,03), 1 500 metriä 2016 (4.35,10)
*Pronssia
**1 500 metriä: 2014 (4.25,74)

## Lähteet

## Aiheesta muualla
* Karin Storbackan kotisivut
Nauru kesäolympialaisissa 2008

**[[Nauru]]** osallistui **[[Kesäolympialaiset 2008|Pekingin olympialaisiin 2008]]** yhden miehen joukkueella.

Ainoa kisoihin osallistunut urheilija oli painonnostaja Itte Detenamo, joka kilpaili yli 105 kilon sarjassa. Nauru selviytyi kisoihin vuoden 2008 maaliskuussa pidetyssä karsinnassa. Maa järjesti 22. heinäkuuta sisäisen karsinnan, jossa Detanamo ja 77 kilon sarjassa nostava Yukio Peter kilpailivat olympiapaikasta. Valitsijat päätyivät yhteistuloksen 387 kg nostaneeseen Detenamoon, kun taas Peterin yhteistulos oli 330 kg.

Peter nimitettiin kisajoukkueen toimitsijaksi.

## Painonnosto

## Katso myös
* Nauru olympialaisissa

## Lähteet
* http://www.freshnews.in/nauru-to-send-one-athlete-to-beijing-olympics-34792
* http://www.guardian.co.uk/sport/2008/aug/02/beijing200812
John Spellman

**John Franklin Spellman** (14. kesäkuuta 1899 – 1. elokuuta 1966) oli yhdysvaltalainen vapaapainija. Hän voitti olympiakultaa 1924 Pariisissa vapaapainin 87 kilogramman painoluokassa.

## Lähteet
* John Spellman FILAn tietokannassa
*
Ammunta kesäolympialaisissa 2008 – miesten trap

**Miesten [[trap]] [[Kesäolympialaiset 2008|vuoden 2008 kesäolympialaisissa]]** ammuttiin kaksipäiväisenä kilpailuna 9.-10. elokuuta Beijing Shooting Range Clay Target Fieldillä. Tšekki jatkoi mitaliputkea David Kosteleckýn voimilla. Peruskilpailussa toiseksi sijoittunut Kostelecký ampui finaalissa uuden finaalin olympiaennätyksen 146 ammuttuaan puhtaan finaalisarjan.

## Aikataulu
Ajat suluissa Suomen aikaa (EEST)

## Ennätykset
**Peruskilpailu:



**Finaali:

## Peruskilpailu

## Finaali
Pyhäjoen taistelu

**Pyhäjoen taistelu** käytiin Suomen sodan aikana pääsiäislauantaina 16. huhtikuuta 1808 Pyhäjoen Yppärin ja Viirteen kylissä.

Eversti Kulnevin johtama 1&nbsp;300 miehen vahvuinen venäläinen ratsuväki kävi Yppärin kylässä eversti von Döbelnin komentaman Uudenmaan rykmentin muodostaman ruotsalaisten jälkijoukon kimppuun. Venäläisten maantietä pitkin tekemä hyökkäys saatiin torjuttua, ja he joutuivat perääntymään. Toinen venäläisten osasto yritti sitten kiertää Döbelnin asemat Yppärin ojan kautta, mutta heidätkin pysäytettiin. Döbelnin joukko pääsi sitten perääntymään pohjoiseen päin.

Taistelu jatkui sitten Virteen torpan luona, kun ruotsalaisten esikunnan päällikkö eversti Gustaf Löwenhjelm määräsi eversti Hans Henrik Gripenbergin johtaman jälkijoukon puolustukseen ja aikoi itse kiertää venäläiset toisella osastolla meren puolelta. Gripenberg sai taistelun ollessa käynnissä ylipäällikkö Klingsporilta ehdottoman perääntymiskäskyn ja joutui lähtemään perääntymään. Döbeln onnistui joukkoineen vain vaivoin suojaamaan perääntyjiä hyökkääviltä venäläisitä. Taistelu jatkui aina iltaan saakka.

Löwenhjelm ja hänen adjutanttinsa kapteeni Clairfelt jäivät pahoin haavoittuneina venäläisten vangeiksi. Taistelun jälleen uudeksi esikuntapäälliköksi tuli eversti Carl Johan Adlercreutz ja von Döbelnistä tehtiin 2. Prikaatin uusi komentaja.

Pyhäjoen taistelun muistomerkki sijaitsee Raahen kirkon edessä. Pattijoen Ruumiinhautakankaalla sijaitsee venäläisten taistelussa kaatuneiden hautapaikka.

## Lähteet
* Pekka Kemppainen: Suomen sota 200 v.
* Suomen sota Pyhäjoella 1808-1809
Tiantai

**Tiantai** (天台, pinyin: tiāntái; Wade-Giles: T'ien-t'ai) on yksi buddhalaisuuden itäisistä koulukunnista. Zhiyi (538&ndash;597) perusti sen Kiinassa Sui-dynastian aikaan. Sitä seuranneen Tang-dynastian aikana Tiantaista tuli yksi johtavista kiinalaisista buddhalaisuuden koulukunnista.

## Lähteet

* Routledge Encyclopedia of Philosophy: 7 The Chinese Buddhist Schools: Tiantai
Meranges

**Meranges** on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 37,3 neliökilometriä ja asukkaita siellä on 100 (2015). Väestötiheys on 2,5 as./km².

Merangesin naapurikunnat ovat Ger lännessä, Bellver de Cerdanya etelässä ja idässä ja Lles de Cerdanya luoteessa. Pohjoisessa kunta rajautuu Ranskaan.

Kunnasta on matkaa Puigcerdàan 18,9 kilometriä, Andorraan 68,7 km ja maakunnan pääkaupunkiin Gironaan 154,7 km.

## Asutuskeskukset

Merangesin asutuskeskukset ja niiden väkiluvut vuonna 2007:

Lähde: 

## Kuvia

Meranges (Cerdanya) codi ES510205.jpg|Näkymä Merangesiin.
Església de Sant Sadurní (Meranges) - 11.jpg|Església de Sant Serni de Meranges
Meranges - Sant Sadurní.jpg|Sant Serni de Meranges -kirkon ovi.



## Lähteet

## Aiheesta muualla

* Kunnan kotisivut 
* Kunta Municatin sivuilla 
* Kunta Idescatin sivuilla
Robin Reed

**Robin Lawrence Reed** (20. lokakuuta 1899 – 20. joulukuuta 1978) oli yhdysvaltalainen vapaapainija.

Reed voitti olympiakultaa vapaapainin 61 kilogramman painoluokassa 1924 Pariisissa.
Vuonna 1921 Reed voitti Amerikan amatööriurheilun mestaruuden koukkupainissa 125 paunan painoluokassa ja vuosina 1922 ja 1924 vapaapainissa 135-paunaisissa.

## Lähteet
* Robin Reed FILA:n tietokannassa
*http://image.aausports.org/sports/wrestling/results/past_results/freestyle.pdf
*
Kesäparalympialaiset 1960

**Kesäparalympialaiset 1960** järjestettiin Roomassa, jossa järjestettiin myös vuoden 1960 olympialaiset. Näihin kaikkien aikojen ensimmäisiin paralympialaisiin osallistui urheilijoita 400 hengen verran, mutta urheilijat edustivat vain pyörätuoliurheilulajeissa, jotka miellettiin sopiviksi selkäydinvammaisille. Kisat järjestettiin 19.-24.9., avajaisseremonian ollessa 18. syyskuuta ja päätösseremonian ollessa 25. syyskuuta.

## Taustaa
Paralympialiikkeen perustaja Sir Ludwig Guttmann ja Rooman selkäydinkeskuksen johtaja Antonia Maglio aloittivat kisojen valmistelut kaksi vuotta aikaisemmin. Kisoja kutsuttiin 9. kansainvälisiksi Stoke Mandeville -kisoiksi. Paralympialaisnimityksen kisat saivat jälkikäteen vuonna 1984.

Kisoja tukivat Italian olympiakomitea ja Italian vammaisten työntekijöiden instituutti (INAIL).

## Lajit

*Jousiammunta
*Koripallo
*Miekkailu
*Pöytätennis
*Snooker
*Tikanheitto
*Uinti
*Yleisurheilu
## Mitalitaulukko

## Lähteet

## Aiheesta muualla
* Official website of the Paralympic Movement
VAL

**Val** tai **VAL** voi tarkoittaa seuraavia asioita:

* Val, useissa paikannimissä esiintyvä laaksoa tarkoittava ranskan ja italian kielten sana
* VAL, Vapaa-ajattelijain liitto ry
* VAL, Vapauden Akateeminen Liitto, entinen opiskelijajärjestö
* VAL, Variable Assembly Language
* VAL, metrotyyppi
* Vál, kylä Unkarissa
* Valiini-aminohapon lyhenne
* AS Val, neuvostoliittolainen rynnäkkökivääri
* Val, etunimen Valerie muunnos

## Etunimenä
* Val Demings (s. 1957), yhdysvaltalainen poliitikko
* Val Logsdon Fitch (1923–2015), yhdysvaltalainen fyysikko, Nobelin fysiikanpalkinnon saaja
* Val Guest (1911–2006), brittiläinen elokuvaohjaaja
* Val Jansante (1920–2008), yhdysvaltalainen amerikkalaisen jalkapallon pelaaja
* Val Kilmer (1959–2025), yhdysvaltalainen näyttelijä
* Val Lewton (1904–1951), yhdysvaltalainen elokuvatuottaja ja käsikirjoittaja
* Val McDermid (s. 1955), skotlantilainen rikoskirjailija
* Val Plumwood (1939–2008), australialainen filosofi
* Val Valentino (s. 1956), yhdysvaltalainen taikuri.
Eduard Kokoity

**Kokoity Džabejy fyrt Eduard** (, , , s. 31. lokakuuta 1964 Tskhinvali, Etelä-Ossetian AA, Georgian SNT, Neuvostoliitto) on osseettipoliitikko, Venäjän, Nicaraguan ja Venezuelan tunnustaman Etelä-Ossetian presidentti vuosina 2001–2011.

Kokoity on entinen painija ja Neuvostoliiton olympiajoukkueen jäsen. Hän oli vuoteen 1989 Tskhinvalin komsomolin pääsihteeri. Vuonna 1992 hän muutti Moskovaan, jossa harjoitti liiketoimintaa. Hän palasi vuonna 2001 Etelä-Ossetiaan, jossa hänet marras-joulukuussa 2001 valittiin tasavallan presidentiksi. Kokoity sai merkittävää tukea maan merkittävimpiin kuuluvalta Tedejevin klaanilta. Hänen valintansa jälkeen Tedejevit saivat haltuunsa tullilaitoksen ja liikenteen Transkaukasian valtatiellä. Vuonna 2003 Kokoity erotti Albert Tedejevin asemastaan turvallisuusneuvoston johdossa ja määräsi heidän yksityisarmeijansa riisuttavaksi aseista.

Kokoity valittiin toiselle kaudelle marraskuussa 2006. Myöhemmin Georgian hallitsemilla alueilla järjestettiin oma äänestys, jossa Kokoityn erottama entinen pääministeri Dmitri Sanakojev valittiin Georgian tukeman "Etelä-Ossetian väliaikaisen hallinnollisen entiteetin" johtoon.

Vuonna 2011 Kokoityn entiset ministerit syyttivät häntä korruptiosta ja vwnäjän tukirahojen väärinkäytöksistä ja vaativat ennenaikaiset vaalit.

## Lähteet
Salaki

**Salaki** (*Salacca zalacca*) on palmukasvi. Se on kotoisin Malesiasta ja Indonesiasta. Kaukoidässä salakia arvostetaan erittäin paljon.

## Kasvi
Salakipalmu on lyhytrunkoinen, pieni puu, joka kasvaa sademetsässä suurempien puiden varjossa. Laji voi saavuttaa 4–8 metriä korkeaksi, ja osa rungosta voi olla maan alla. Puu on piikkinen, ja sen hedelmät kasvavat terttuina oksien joukossa, mistä niitä on piikkien takia vaikea poimia. Palmu on yleensä kaksikotinen (hede- ja emikukat eri yksilöissä), mutta Balilla tavataan hermafrodiittisia yksilöitä. Sitä voi lisätä siementen lisäksi myös oksapistokkaista. Salakit kasvavat kosteissa alankometsissä.

## Hedelmä

Salaki on pyöreähkö, noin viiden sentin pituinen hedelmä. Sen punaruskea pinta on kova, kiiltävä ja suomujen peitossa. Sen takia salakia kutsutaankin joskus käärmeenmuniksi. Salakit säilytetään hyvin kylmässä, 1–2 celsiusasteessa lyhyitä aikoja. Salaki säilyy todella huonosti. Hedelmä on taloudellisesti hyvin merkittävä Keski-Aasiassa.

### Hedelmäliha
Salakin vaalea hedelmäliha on muodostunut kolmesta läpinäkyvän kalvon peittämästä osasta, joissa jokaisessa on ruskea siemen. Kypsän salakin malto on melko kuivaa ja kiinteää. Salakin maku on hapanimelä, ja se soveltuu syötäväksi sellaisenaan tai jälkiruoissa paloiteltuna. Salakin siemeniä ja hedelmälihoja peittäviä kalvoja ei syödä.

## Lähteet
Henri Delaborde

**Henri Delaborde** oli ranskalainen miekkailija, joka osallistui vuoden 1896 kesäolympialaisissa florettiturnaukseen. Delaborden hävittyä turnauksessa kaksi otteluansa kolmesta, hän sijoittui toiseksi viimeiseksi omassa karsintaryhmässään. Hänen karsintaryhmässään oli yhteensä neljä miekkailijaa. Koko turnauksessa hän sijoittui jaetulle viidennelle sijalle.
Crocs

**Crocs** on muovijalkine, jota on valmistanut Crocs-yhtiö vuodesta 2002. Alun perin malli oli tarkoitettu veneilijöille, mutta se levisi nopeasti laajempaan käyttöön.

Crocsit valmistetaan valamalla kuumennettua etyyleeni-vinyyli-asetaattivaahtoa (*Croslite*) muottiin, jossa se saa laajentua lopulliseen muotoonsa. Crocseissa on pitävä pohja, jalkaholvin tuki sekä painauma kantapäälle. Kengät muovautuvat käyttäjänsä jalan muotoon. Niiden ilmareiät tekevät niistä käyttökelpoiset vesiurheilussa.

## Historia
Crocsin kehittivät ystävykset George Boedecker, Scott Seamans ja Lyndon Hanson. He olivat veneilemässä Meksikossa vuonna 2002, ja Seamans oli ottanut mukaansa tekohartsivaahdosta valmistetut jalkineet, joita valmisti kanadalainen Foam Creations. Miehet totesivat jalkineet erittäin sopiviksi veneen kannelle, koska ne eivät luistaneet eivätkä haisseet märkinä. Miehet tekivät sopimuksen Foam Creationsin kanssa ja alkoivat myydä Crocsiksi nimeämiään jalkineita venenäyttelyissä. Vuonna 2007 Crocs avasi ensimmäiset kauppansa. Vuonna 2004 Crocs osti Foam Creationsin varmistaakseen, että kilpailijat eivät voisi alkaa käyttää Croslitea, kenkien valmistusmateriaalia. Crocs myi valmistajan vuonna 2008.

Veneilijöiden käytöstä Crocsit levisivät nopeasti myös esimerkiksi kokkien, sairaanhoitajien, tarjoilijoiden ja puutarhurien käyttöön. Myös lapset innostuivat värikkäistä jalkineista, ja lapset ja nuoret alkoivat myös koristella Crocsejaan muovisilla napeilla. Aluksi Crocseja myytiin vain veneilykaupoissa ja lainelautailukaupoissa, mutta niitä alettiin myydä myös terveyskaupoissa ja mukavien kenkien kaupoissa sekä marketeissa. Kun reiälliset Crocsit kiellettiin sairaaloissa turvallisuussyistä, Crocs alkoi valmistaa myös reiättömiä malleja. Yhtiö valmistaa samasta materiaalista myös keinoturkisvuorattuja jalkineita, sandaaleita, saappaita ja pukukenkiä.

Crocsien tapaisia halpoja jäljitelmiä tehdään paljon. Crocs on yrittänyt patentoida kenkiensä rakennetta.

## Lähteet

## Aiheesta muualla

* Crocsien virallinen kotivu 
* Crocs Indian virallinen kotisivu
Ioánnis Poúlos

**Ioánnis Poúlos** () oli kreikkalainen miekkailija, joka osallistui vuoden 1896 kesäolympialaisissa florettiturnaukseen. Poúloksen hävittyä turnauksessa kaikki kolme otteluansa, hän sijoittui viimeiseksi omassa karsintaryhmässään. Hänen karsintaryhmässään oli yhteensä neljä miekkailijaa. Koko turnauksessa Poúlos sijoittui jaetulle viimeiselle sijalle, eli seitsemänneksi.

## Lähteet
Lles de Cerdanya

**Lles de Cerdanya** on kunta Baixa Cerdanyan comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 102,8 neliökilometriä ja asukkaita siellä on 247 (2016). Väestötiheys on noin 2,4 as./km².

Lles de Cerdanyan Baixa Cerdanyaan kuuluvat naapurikunnat ovat Meranges koillisessa, Bellver de Cerdanya ja Prullans lännessä ja Montellà i Martinet etelässä. Lännessä kunta rajautuu espanjalaiseen Alt Urgellin comarcaan, pohjoisessa Andorraan ja koillisessa Ranskaan.

Nykyinen Lles de Cerdanyan kunta muodostui vuonna 1966, kun Músser i Arànserin kunta liitettiin siihen. Lles de Cerdanyan nähtävyyksiä ovat muun muassa Sant Pere de Lles -kirkko sekä Llesin linnan rauniot.

Aransa on Arànserin kylässä sijaitseva murtomaahiihtokeskus. Toinen kunnan murtomaahiihtokeskuksista on nimeltään Lles (Lles Estació d'Esquí i Muntanya) 


Església de Sant Pere de Lles (Lles de Cerdanya) - 2.jpg|Església de Sant Pere de Lles
Pista a Mirador (Aransa).JPG|Näkymä hiihtoreitistä Aransassa.



## Asutuskeskukset

Lles de Cerdanyan asutuskeskukset ja niiden väkiluvut vuonna 2007:

Lähde: 

## Lähteet

## Aiheesta muualla

* Kunta Idescatin sivuilla
Francesco Allegrini da Gubbio

**Francesco Allegrini da Gubbio** (s. 1587, Gubbio &ndash; k. 1663, Rooma) oli barokkiajan italialainen taidemaalari. Hän oli Giuseppe Cesarin (joka on tunnettu myös nimellä Cavaliere D'Arpino) oppilas. Allegrini maalasi muun muassa Gubbion Madonna de' Bianchin kirkon ja katedraalin freskot. Hänen freskojaan on myös Savonassa. Rooman Palazzo Colonnassa hän maalasi Clauden maisemakuvien ihmishahmot. Francesco Allegrini da Gubbion poika Flaminio oli myös taidemaalari. 

## Lähteet
* Biographical catalogue of the principal Italian painters, by a lady M. Farquhar ed. by R.O. Wornum s. 5
Sulkapallo kesäolympialaisissa 2008

**[[Kesäolympialaiset 2008|2008 kesäolympialaisten]]** sulkapalloturnaus käytiin 9.–17. elokuuta. Sulkapallossa järjestettiin viisi kilpailutapahtumaa: miesten ja naisten kaksin- ja nelinpelit sekä sekanelinpeli. Sulkapallo-ottelujen pelipaikkana toimi Pekingin teknillisen yliopiston liikuntasali.

## Mitalistit

## Mitalitaulukko
Mattias Wiklöf

**Mattias Wiklöf** (s. 24. toukokuuta 1979) on ruotsalainen jalkapalloilija, pelipaikaltaan keskikenttäpelaaja ja hyökkääjä. Hän edustaa kaudella 2009 Ruotsin kolmanneksi korkeimmalla sarjatasolla pelaavaa IK Bragea. Kaudella 2008 Wiklöf pelasi Veikkausliigan IFK Mariehamnissa. Hän siirtyi maarianhaminalaisjoukkueeseen Ruotsin 2-divisioonassa pelaavasta Sandvikens IF:sta. Hän on Ockelbo IF:n kasvatti.

## Lähteet

## Aiheesta muualla
* Mattias Wiklöf IFK Mariehamnin sivuilla 
* Mattias Wiklöf Veikkausliigan sivuilla
Bill Tilden

**William Tatem Tilden II** (10. helmikuuta 1893 Philadelphia, Pennsylvania – 5. kesäkuuta 1953 Los Angeles, Kalifornia) oli yhdysvaltalainen tennispelaaja. Hän oli maailmanrankingin ykkönen vuosina 1920–1925. Tilden valittiin International Tennis Hall of Fame'iin vuonna 1959.

*[[Urheilulehti]]* arvioi hänet 2009 kaikkien aikojen kuudenneksi parhaaksi homo- tai biseksuaaliseksi urheilijaksi. Hän voitti Wimbledonin kaksinpelimestaruuden kolmesti vuosina 1920, 1921 ja 1930 sekä nelinpelimestaruuden vuonna 1927.

## Saavutukset
Amatöörina Bill Tilden osallistui 192 turnaukseen ja voitti niistä 138.
### Grand Slam -loppuottelut kaksinpelissä
#### Voitot (10)

#### Tappiot (5)

### Muut Grand Slam -voitot
*Ranskan avoin tennisturnaus
: Sekanelinpeli: 1930
*Wimbledonin tennisturnaus
: Nelinpeli: 1927
*Yhdysvaltain avoin tennisturnaus
: Nelinpeli: 1918, 1920, 1921, 1922, 1923, 1927
: Sekanelinpeli: 1913, 1914, 1922, 1923

## Lähteet

 
## Aiheesta muualla
Bysantin–sassanidien sota (540–562)

**Bysantin–sassanidien sota** käytiin vuosina 540–562.

Valtakunnat olivat sopineen "ikuisen rauhan" keskenään vuonna 532. Tämän jälkeen keisari Justinianus I oli pystynyt aloittamaan suuria sotilasoperaatioita, joiden ansiosta Afrikan pohjoisrannikko ja Italia taas joutuivat Itä-Rooman valtaan (katso vandaalisota ja Goottisota (535–554)). Persian kuningas Khosrau I pelkäsi Itä-Rooman kasvavaa valtaa ja aloitti sodan vuonna 540. Khosrau johti itse armeijaa joka hyökkäsi Syyriaan. Roomalaisia joukkoja johti Justinianuksen serkku Germanus. Khosrau valtasi ja ryösti Antiokian, joka oli huonosti puolustettu. Khosrau yritti myös vallata Daran, mutta epäonnistui. Tämän jälkeen sota levisi Lazicaan, jonka kuningas luopui roomalaisista. 

Khosrau joutui kuitenkin jättämään sotatoimet Lazicassa koska Belisarius saapui jälleen kerran johtamaan Mesopotamian joukkoja. Belisarius teki rohkean hyökkäyksen persialaisten alueelle vuonna 541. Khosrau yritti tämän jälkeen hyökätä Jerusalemia vastaan vuonna 542, mutta Belisarius sai tämän luopumaan tästä aikeesta. Vuonna 543 persialaiset hyökkäsivät roomalaisten Armeniaan ja roomalaiset hyökkäsivät Persarmeniaan. Vuonna 544 Khosrau hyökkäsi Edessaa vastaa, mutta epäonnistui. Tämän jälkeen Khosraun oli valmis aselepoon, joka solmittiin viideksi vuodeksi. Osana sopimusta roomalaiset lupasivat maksaa persialaisille vuosittain 2000 puntaa kultaa. Lazica jätettiin kuitenkin sopimuksen ulkopuolelle ja sota jatkui siellä. Roomalaiset menestyivät hyvin Lazicassa Bessaksen ja Germanuksen pojan Iustinuksen johdolla. Vuonna 557 solmittiin uusi aselepo, johon liitettiin myös Lazica. 

Lopullinen rauha saatiin aikaan vasta vuonna 562. Rauhansopimuksen tuli kestää 50 vuotta ja sen mukaan roomalaiset maksoivat vuosittain suuret lunnaat, mutta he saivat pitää Lazican ja Daran. 

## Lähteet
Komeapihta

**Komeapihta** (*Abies magnifica*) on pihtojen sukuun kuuluva havupuu. Lajia esiintyy Yhdysvaltojen länsirannikolla Oregonin ja Kalifornian vuoristoissa. Komeapihta on hyvin läheinen aitopihdan (*Abies procera*) kanssa.

Laji kasvaa yleensä 40–60 metriä korkeaksi, rungon halkaisijan ollessa kaksi metriä. Komeapihta on korkealla viihtyvä puu ja sitä esiintyy 1&nbsp;400–2&nbsp;700 metrin korkeudella. Nuorten puiden kaarna on pehmeää, väriltään harmaata ja muuttuu pihkarakkuloiden seurauksena vanhojen puiden oranssinpunaiseksi, karkeaksi ja halkeilleeksi. Neulaset ovat 2–3,5 senttiä pitkiä, väriltään sinivihreitä.

Lajia käytetään puutavaraksi ja paperiteollisuuden raaka-aineena. Se on myös suosittu joulukuusena.

## Lähteet

## Aiheesta muualla
* Trees and Shrubs Online: ''Abies magnifica'' 
* Global Biodiversity Information Facility (GBIF): ''Abies magnifica'' 
* Integrated Taxonomic Information System (ITIS): ''Abies magnifica'' 
* United States Department of Agriculture (USDA): ''Abies magnifica''
Kesäparalympialaiset 1964

**Kesäparalympialaiset 1964** järjestettiin Tokiossa Japanissa, jossa järjestettiin myös saman vuoden kesäolympialaiset. Urheilijoita saapui kisoihin 21. maasta yhteensä 375, heistä 307 oli miehiä ja 68 naisia. Avajais- ja päätösseremonioissa oli läsnä silloinen prinssi Akihito ja prinsessa Michiko. Suomi ei ollut kisoissa mukana.

Uutena lajina kisoissa oli 60 metrin pyörätuolikelaus, jota ei ollut vuoden 1960 kisoissa.

## Lähteet

## Aiheesta muualla

* Kisojen kuvagalleria 
* Official website of the Paralympic Movement 
* Fifty years on: revisiting the Tokyo 1964 Paralympics